**Előterjesztés**

a Tulajdonosi, Gazdasági és Közterület-hasznosítási Bizottság részére

Tisztelt Bizottság!

Budapest Főváros II. Kerületi Önkormányzat kizárólagos tulajdonát képezik:

**Budapest II. kerület 13113/0/A/2 hrsz.** alatt felvett, természetben **Budapest II. kerület, Retek utca 24. pinceszintjén** található, **18 m2** alapterületű, **barkácsműhely** megnevezésű ingatlan (a továbbiakban: Ingatlan1), a közös tulajdonból hozzá tartozó 32/1000-ed eszmei hányaddal és

**Budapest II. kerület 13113/0/A/5 hrsz.** alatt felvett, természetben **Budapest II. kerület, Retek utca 24. 2. em. 4. ajtószám alatt** található, **12 m2** alapterületű, **műterem** megnevezésű ingatlan (a továbbiakban: Ingatlan2), a közös tulajdonból hozzá tartozó 21/1000-ed eszmei hányaddal,

melyeket Vevő részére kíván értékesíteni.

**Az ingatlanok** versenytárgyalás során kialakult **vételára mindösszesen**: **12.600.000,- Ft, melyből**

* **Ingatlan1 vételára: 3.402.000,- Ft** (189.000,-Ft/m2)
* **Ingatlan2 vételára: 9.198.000,- Ft** (766.500,-Ft/m2)

Vevő 2018. augusztus 21. napján az ingatlanok teljes vételárából 740.000,- Ft-ot fizetett meg pályázati alapdíj jogcímén Eladó részére, Eladó letéti számlájára történő átutalással.

Vevő az ingatlanok teljes vételárából hátralékként mutatkozó 11.860.000,- Ft-ot a szerződés aláírásáig két részletben fizette meg akképpen, hogy 860.000,- Ft-ot 2018. szeptember 19. napján, majd 11.000.000,- Ft-ot 2018. szeptember 19. napján fizetett meg Eladó részére, Eladó bankszámlájára történő banki átutalással.

Eladó az ingatlan birtokát az elővásárlási jog jogosultjainak lemondó nyilatkozatának beérkezését követően köteles Vevőre átruházni.

Az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény 39.§ (2) bekezdése szerint a fővárost a kerület, a kerületet a főváros tulajdonában lévő ingatlan tekintetében elővásárlási jog illeti meg.

Az 1993. évi LXXVIII. törvény 83. § (2) bekezdése értelmében „Az önkormányzatok más önkormányzat tulajdonára fennálló, Övt-n alapuló elővásárlási joga az önkormányzati lakásokra és bérbeadás útján hasznosított önkormányzati helyiségekre nem érvényesíthető.”

A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012.(III.14.) Főv. Kgy. rendelet 50. § (1) bekezdése értelmében a Fővárosi Önkormányzatot bármilyen jogcímen megillető elővásárlási jog tekintetében értékhatártól függetlenül a Fővárosi Közgyűléstől átruházott hatáskörben a Tulajdonosi, Gazdasági és Közterület-hasznosítási Bizottság jogosult dönteni.

Vagyongazdálkodási szempontból nem javaslom az elővásárlási jog gyakorlását.

Határozati javaslat

A Tulajdonosi, Gazdasági és Közterület-hasznosítási Bizottság úgy dönt, hogy:

A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14). sz. Főv. Kgy. rendelet 50. § (1) bekezdésében biztosított jogával élve a 2018. október 11. napján kelt adásvételi szerződés alapján a Budapest II. kerület 13113/0/A/2 hrsz. alatt felvett, természetben Budapest II. kerület, Retek utca 24. pinceszintjén található, 18 m2 alapterületű, barkácsműhely megnevezésű ingatlan, a közös tulajdonból hozzá tartozó 32/1000-ed eszmei hányaddal, 3.402.000,- Ft vételáron és a Budapest II. kerület 13113/0/A/5 hrsz. alatt felvett, természetben Budapest II. kerület, Retek utca 24. 2. em. 4. ajtószám alatt található, 12 m2 alapterületű, műterem megnevezésű ingatlan, a közös tulajdonból hozzá tartozó 21/1000-ed eszmei hányaddal, 9.198.000,- Ft vételáron, azaz mindösszesen 12.600.000,- Ft vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

határidő: 30 nap

felelős: a főpolgármester

határozathozatal módja: egyszerű szavazattöbbség

*Budapest,*

dr. Bagdy Gábor József

főpolgármester-helyettes

|  |
| --- |
| Láttam főjegyző megbízásából: |
| Megyesné dr. Hermann Judit |

aljegyző

A személyes adatok védelme érdekében a mellékletek megtekinthetők a Tulajdonosi, Gazdasági és Közterület-hasznosítási Bizottság vagy a Vagyongazdálkodási Főosztály Titkárságán

mellékletek:

1. kérelem
2. adásvételi szerződés
3. tulajdoni lap
4. nyilatkozat-tervezet